બિન અનામત આર્થિક નિગમને કાર્યાન્વિત કરવા માટેની જાહેરાત કરવા સાથે સરકારે રૂ.૬૦૦ કરોડનું ફંડ તેના માટે અલગથી ફાળવી દીધું છે. પરંતુ આ નિગમ કયા નિયમો, ધોરણોના આધારે બિન અનામત વર્ગના જરૂરમંદોને સહાય આપશે, કઇ યોજનાઓનો લાભ આપશે તેના અંગેની વિધિવત જાહેરાત હવે કરવામાં આવશે. આ સંદર્ભે મુખ્યમંત્રી વિજય રૂપાણી અને નાયબ મુખ્યમંત્રી નીતિનભાઇ પટેલની ઉપસ્થિતિમાં બે વખત બેઠકો યોજાઇ ગઇ છે. હવે આગામી બુધવારે મળનારી કેબિનેટમાં સમાજ કલ્યાણ વિભાગ દ્વારા એક વિસ્તૃત પ્રેઝન્ટેશન કરવામાં આવશે અને આ પ્રેઝન્ટેશન બાદ રૂલ્સને ફાઇનલ મંજૂરી અપાશે.